FORENINGSMEDDELELSER. 



»DANSK ORNITHOLOGISK FORENING^S GENERALFORSAMLING. 



Den 15 Oktober 1910 afholdtes den aarlige Generalforsamling i 

 Wittmacks Lokale. 



Formanden aabnede Mødet og foreslog at vælge Prof. A. Fløy- 

 strup til Dirigent. Dette vedtoges enstemmigt, hvorpaa Dirigenten 

 takkede for Valget, konstaterede, at Generalforsamlingen var lovligt 

 indvarslet og gav Ordet til Formanden, der begyndte med Dags- 

 ordnens Punkt 1. Beretning om Aarets Virksomhed. 



Aaret var forløbet normalt; der var foretaget 4 Udflugter med 

 København som Udgangspunkt samt en fynsk Udflugt. De paa Gene- 

 ralforsamlingen i Fjor vedtagne Forslag var ført ud i Livet; saaledes 

 vilde Medlemmerne have bemærket, at Haandklap efter Foredragene 

 i Foreningen virkelig var afskaffet. De mindre Meddelelser, som i 

 Aarets Løb var tilflydt Redaktøren, var samlede af denne og vilde 

 i Tidsskriftets 4. Hefte fremkomme samlede. Den i Fjor vedtagne 

 Fællesforskning af Fugletrækket var organiseret, der var udsendt 

 nogle dertil indrettede Skemaer til en Kreds af Iagttagere Landet 

 over; Resultaterne, som samles og redigeres af Arkitekt Hagerup, 

 Kolding, vilde udkomme i et af de følgende Hefter af Tidsskriftet. 



Da Foreningens økonomiske Status havde været mindre gunstig, 

 havde Bestyrelsen ansøgt om pekuniær Støtte men — som det vilde 

 være Medlemmerne bekendt — modtaget rent Afslag. Paa General- 

 forsamlingen i Fjor var det paa Tale at gøre endnu et Forsøg, men 

 da Foreningens Status i Aarets Løb havde forbedret sig meget, havde 

 man besluttet fremdeles at prøve at slaa sig igennem uden fremmed 

 Hjælp. 



I Aarets Løb var nedsat et Ekskursionsudvalg bestaacnde af Læge 

 Th. N. Krabbe, Docent R. H. Stamm og Ingeniør A. Christiani; de i 

 Aar fra København foretagne Udflugter var Resultatet af Udvalgets 

 Arbejde. Foreningens Medlemstal var i Aarets Løb steget med 8 

 til 406. Formanden bragte sluttelig en Tak til Overlæge O. Helms 

 for den utrættelige Energi, hvormed han som Redaktør til enhver 

 Tid varetog Foreningens Tarv. Tilhørerne sluttede sig til Forman- 

 dens Ord ved at rejse sig. Dirigenten gav derefter Ordet til Over- 

 læge O. Helms, som henstillede til Ekskursionsudvalget, at arrangere 

 en Tur for jyske Medlemmer til Sommer. Læge Th. N. Krabbe 

 . svarede paa Udvalgets Vegne, at man næppe vilde have Held med 

 en saadan Tur, da de jyske Medlemmer boede saa spredt, at man 

 ikke kunde forvente nogen større Tilslutning; men Udvalget skulde 

 tage Sagen op til Behandling. Dirigenten gav derpaa Ordet til 

 Formanden, som gik over til Dagsordenens Punkt 2. Fremlæg- 

 gelse af det reviderede Regnskab, som balancerede med Kr. 

 1890. 15. Regnskabet udviste ved Aarets Slutning et Overskud paa 

 Kr. 123. 86, men da Trykningen af Aargangens 4. Hefte endnu ej 

 var betalt, kom man reelt til at slutte med et Underskud paa ca. 



